《题周伯虎采兰诗》
明代·林弼

光风汎崇兰，流芬散中林。草木被馀薰，山水发清音。

萧艾一何被，霜露日已深。伊谁爱芳质，于焉间冲襟。

独有君子人，皦皦同贞心。采之未盈掬，价重双南金。

逝将纫华佩，远鄙琼与琛。重将鼓遗操，邈继南风琴。

淳风未云丧，振古犹斯今。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。